Յուրի Մինասյան

**Յուրի Սուրենի Մինասյան** (), հայ քանդակագործ։ Հայաստանի արվեստի վաստակավոր գործիչ (2015):

Քանդակագործ, բեմանկարիչ Դավիթ Մինասյանի հայրն է։

## Կենսագրություն
1963 թվականին ավարտել է Երևանի գեղարվեստի ուսումնարանը, 1969 թվականին՝ Երևանի գեղարվեստա-թատերական ինստիտուտը։ 1970 թվականից դասավանդում է Երևանի գեղարվեստի ուսումնարանում։

Յուրի Մինասյանի կոմպոզիցիաներն առանձնանում են հայ քանդակագործության ավանդույթների հարազատությամբ։

Գործերից պահվում են Հայաստանի թանգարաններում, Հայաստանի ազգային պատկերասրահում, արտերկրի մի քանի պատկերասրահներում և մասնավոր հավաքածուներում։ 1969 թվականից մասնակցում է հանրապետական և միջազգային ցուցահանդեսների, մրցույթներում արժանացել է մրցանակների։

## Ստեղծագործություններ
* 1967 Ալեքսանդր Գրիբոեդովին նվիրված հուշարձան, ուսուցչին նվիրված հուշարձան
* 1969 Հանրապետական ցուցահանդես նվիրված «Հովհաննես Թումանյանի ծննդյան 100-ամյակին» «Որբը», գիպս 70X37X20
* 1970 «Ալեքսանդր Սպենդիարովի ծննդյան 100-ամյակին նվիրված» ցուցահանդես «Երաժշտություն», գիպս 50X60X20
* 1970 «Լենինի ծննդյան 100-ամյակին նվիրված» ցուցահանդես «Արշալույս», գիպս 120 X36 X32
* 1970 «Հայաստանում Խորհրդային կարգերի հաստատման 50-ամյակին նվիրված» ցուցահանդես «Հաղթանակի առավոտը», փայտ 120X 65 հարթաքանդակ
* 1973 Հանրապետական ցուցահանդես «Սպասում», փայտ 50 X20 X12
* 1974 «ԽՍՀՄ-ը մեր հայրենիքն է» «Ատոմային դար», ալյումին, շամոտ 210 X70 X60
* 1974 Գերմանիայի Վեյմար քաղաքում «Գյոթեի» դիմաքանդակը տուն-թանգարանի համար
* 1975 «Փառք աշխատանքին» «Երևանյան մետրոշինարարները», գիպս 70X40X22
* 1975 Համամիութենական ցուցահանդես Մոսկվայում «Գարնանային երթ», փայտ 120X70X43
* 1976 Մոսկվա «Երկրի երիտասարդությունը»
* 1977 Հանրապետական ցուցահանդես «Անմահություն», փայտ 70 X130X46
* 1978 Հանրապետական ցուցահանդես /Հավերժ միասին/ «Իսրայել Օրի», մարմար 90 X90 X60, «Վարծնունդ», արհեստական քար 67X40X25
* 1978 «Մեկ աշխատանքի» ցուցահանդես «Փահլևան», բրոնզ 100X60X40
* 1982 «ԽՍՀՄ-ը մեր հարենիքն է» ցուցահանդես Մոսկվայում «Իսրայել Օրի», «Նամակ Պետրոս Մեծին», մարմար 90X 90X 60

Հանրապետությունում և նրա սահմաններից դուրս մասնակցել է բազմաթիվ հուշարձանների ստեղծմանը և կատարել էքստերիերների և ինտերիերների ձևավորումներ.
* 1975 Ժողտնտեսության նվաճումների տաղավարների ձևավորում
* 1979 Երևանի պետական կոնսերվատորիայի նախասրահի և էքստերիերի ձևավորում
* 1981 Երևանի մանկաբարձության և գինեկոլոգիայի ինստիտուտի շենքի ճակատային մասի արձանախումբ՝ Մայրության թեմատիկայով, բրոնզ
* 1985 Ստեղծագործություններ կատարված Աշխաբադում, Թուրքմենական ԽՍՀ
* 1990 Երևանի գյուղակադեմիայի նախասրահում գիտնականների դիմանկարներ
* 1964 Վիտեբսկ քաղաքի թանգարանում «Ազատագրող զինվորը»
* 1972 Կրիմսկում, Անապայում հուշարձաններ և ձևավորման աշխատանքներ
* 1987 Մոսկվայի աստղադիտարանի համար էքստերիերի ձևավորում, Արեգակնային գալակտիկային նվիրված 9 աստվածների սիմվոլիկ հուշարձաններ, մարմար
* 1989 Ուջանում հայ ազգային ազատագրական պայքարի մասնակից հայդուկների արձանախումբ, կոփածո պղինձ
* Արցախյան ազատագրական պայքարից հետո բազմաթիվ հուշարձաններ Արցախում, Երևանում, Ուջանում, Ջավախքում։ Արժանացել է Ուջանի և Ջավախքի պատվավոր քաղաքացու կոչման
* 1941-1945 Հայրենական մեծ պատերազմում զոհված ազատամարտիկների հուշարձաններ Էջմիածնի և Արտաշատի շրջանի Մրգաստան, Դոխս, Արագած, Հայկաշեն, Ամբերդ, Քաղցրաշեն գյուղերում
* 1993 Բուլղարիայի Վառնա քաղաքի հայ եկեղեցու բակում խաչքար, տուֆ
* 1993 Ֆրանսիայում խաչքար Դոլերոն կղզում, տուֆ
* 2000 Մհեր Մկրտչյանին նվիրված հուշարձան, Գյումրի
* 2001 Քրիստոնեության ընդունման 1700-ամյակին նվիրված հուշարձան, Էջմիածին

## Պատկերասրահ

Ուջան ՀՈՒՇԱՐՁԱՆ10-11.JPG|Հայ հայդուկների հուշարձան (Ուջան)
WW 2 monument in the village of Doghs.jpg|Հուշարձան Երկրորդ աշխարհամարտում զոհվածների, Դողս


## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀՀ արվեստի վաստակավոր գործիչներ
Կատեգորիա:Հայ քանդակագործներ